
 ŠILALĖS RAJONO SAVIVALDYBĖS
 MERAS 
 
POTVARKIS 
DĖL PRANEŠIMO IR KEITIMOSI INFORMACIJA APIE ĮVYKĮ, EKSTREMALŲJĮ
ĮVYKĮ, YPATINGĄ ĮVYKĮ, EKSTREMALIĄJĄ SITUACIJĄ AR KRIZĘ
ŠILALĖS RAJONO SAVIVALDYBĖJE TVARKOS APRAŠO PATVIRTINIMO

2026 m. sausio     d. Nr. T3-
Šilalė

                     Vadovaudamasis  Lietuvos Respublikos krizių valdymo ir civilinės saugos įstatymo 13 straipsnio 1 dalies 2 punktu, Lietuvos Respublikos vietos savivaldos įstatymo 25 straipsnio 5 dalimi, Pranešimo ir keitimosi informacija apie įvykį, ekstremalųjį įvykį, ypatingą įvykį, ekstremaliąją situaciją ar krizę tvarkos aprašu, patvirtintu Lietuvos Respublikos Vyriausybės 2022 m. gruodžio 29 d. nutarimu Nr. 1317 „Dėl Lietuvos Respublikos krizių valdymo ir civilinės saugos įstatymo įgyvendinimo“ (Lietuvos Respublikos Vyriausybės 2023 m. liepos 31 d. nutarimo Nr. 638 redakcija):  
1. T v i r t i n u  Pranešimo ir keitimosi informacija apie įvykį, ekstremalųjį 
įvykį, ypatingą įvykį, ekstremaliąją situaciją ar krizę Šilalės rajono savivaldybėje (toliau –Savivaldybė) tvarkos aprašą (pridedama).  
2. S k i r i u:
2.1. Savivaldybės administracijos patarėją, atliekantį parengties pareigūno 
funkcijas, Mindaugą Mikutavičių (pakaitiniai asmenys – Savivaldybės administracijos civilinės mobilizacijos vyriausiasis specialistas Justas Stankevičius,  Savivaldybės administracijos Veiklos administravimo skyriaus vedėja Roberta Pocienė) atsakingu už informacijos apie įvykį, ekstremalųjį įvykį, ypatingą įvykį, ekstremaliąją situaciją ar krizę Savivaldybėje teikimą (toliau – Atsakingas asmuo) Nacionaliniam krizių valdymo centrui bei Priešgaisrinės apsaugos ir gelbėjimo departamentui prie Vidaus reikalų ministerijos; 
     2.2. Savivaldybės administracijos seniūnijų seniūnus atsakingais už informacijos apie įvykį, gresiantį ar įvykusį ekstremalųjį įvykį, gresiantį ar įvykusį ypatingą įvykį, gresiančią ar susidariusią ekstremaliąją situaciją ar krizę jų aptarnaujamose teritorijose teikimą Savivaldybės merui,  Savivaldybės Ekstremaliųjų situacijų operacijų centro (toliau – ESOC) vadovui, Savivaldybės administracijos direktoriui, Atsakingam asmeniui. 
3. N u r o d a u : 
3.1.  Savivaldybės civilinės saugos sistemos pajėgoms, valstybės priežiūros ir 
suinteresuotoms institucijoms informaciją apie švenčių, ne darbo dienomis įvykusius įvykius, ekstremaliuosius įvykius, ypatinguosius įvykius, susidariusias ekstremaliąsias situacijas ar krizes  Savivaldybės teritorijoje teikti Savivaldybės merui, Savivaldybės ekstremaliųjų situacijų operacijų centro vadovui,  Savivaldybės administracijos direktoriui,  Atsakingam asmeniui; 
3.2.  Savivaldybės administracijos Veiklos administravimo skyriui su šiuo potvarkiu 
Dokumentų valdymo sistemos „Kontora“ priemonėmis supažindinti Savivaldybės administracijos patarėją, atliekantį Savivaldybės parengties pareigūno funkcijas, Mindaugą Mikutavičių,  Savivaldybės administracijos civilinės mobilizacijos vyriausiąjį specialistą Justą Stankevičių, Savivaldybės administracijos Veiklos administravimo skyriaus vedėją Robertą Pocienę, Savivaldybės administracijos seniūnijų seniūnus. 
    Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio potvarkio paskelbimo dienos.

 
 
 
Savivaldybės meras 	                                                                                            Tadas Bartkus

